OzLabs/hebrew-wiki-articles huggingface dataset:
מחנה מקלף

מחנה מַקלֵף (לשעבר: מחנה גנים; מכונה: שלישות רמת גן, או: השלישות), הוא בסיס צבאי ברמת גן, בין הרחובות בן-גוריון וקריניצי. המחנה מאכלס את מפקדת חיל משאבי האנוש, ממר"ם, מצפ"ן, שחר, חלק מיחידת מפת"ח וחלק מיחידות אכ"א. עד לשנת 2022 שכנה בו יחידת בסמ"ח שעברה בהמשך לקריית התקשוב.

==טרם הקמת המחנה==

האתר הוא אתר עתיקות מוכרז על ידי רשות העתיקות ונמצאו בו שרידי בית קברות שומרוני או יהודי מהתקופה הביזנטית, מהמאה ה-4 עד המאה ה-6 לספירה. כמו כן נחשפה במקום רצפת פסיפס, וארכאולוגי הרשות מניחים כי במקום שכן כפר קטן. הגילוי הארכאולוגי אירע באקראי בשנת 1939 כאשר בוצע חריש עמוק במגרשים ריקים כדי להכשירם לגידול ירקות לשעת חירום.

רחוב בן-גוריון ברמת גן (לפני 1985 נקרא רחוב מודיעין) מסומן במפות מן המאה ה-19 כ"דרך המואזין". על הגבעה עליה שוכן המחנה ניצב בעבר בית קברות מוסלמי קטן וכן היו בו מערות ששימשו נוודים.

==היסטוריה==
במתחם שכנה מפקדת המטכ"ל מאז מאי 1949, לאחר שהתפנתה ממקומה הקודם בבית ההבראה "החלמה" שבגן אברהם הסמוך, ועד לפברואר 1955, אז פינתה את מחנה מקלף ושוכנה במחנה הקריה בתל אביב.

את המחנה אכלסו השלישות הראשית ומנהל הסגל. עם הקמת חיל השלישות בשנת 1977 הוקמה במקום מפקדת החיל.

בשנת 1958 הוקמו במחנה יחידת המחשב של צה"ל (ממר"ם) ויחידות נספחות, שהפכו במרוצת השנים ליחידות של אגף התקשוב. מדור ההדרכה של ממר"ם התפתח לבית הספר למקצועות המחשב.

בשנת 1993, ביוזמתו של יצחק רבין, נקרא המחנה על שמו של רב-אלוף מרדכי מקלף, שכיהן בו כרמטכ"ל.

==תוכנית עתידית==
על פי תוכנית העתקת בסיסי צה"ל לנגב אמור היה צה"ל לפנות את הבסיס ולמסור את שטחו למינהל מקרקעי ישראל בין השנים 2018–2019. היחידות התקשוביות בבסיס יעברו לקריית התקשוב שבבאר שבע ויחידות השלישות בעיקר ללוד. במקום הבסיס צפויות לקום כ-1,200 יחידות דיור בעשרה מגדלים בני 25 קומות.

==לקריאה נוספת==
* ניר מן, תולדות מחנה מטכ"ל: תולדות מחנה המטה הכללי של צה"ל בשנים 1948–1955, מחלקת היסטוריה של צה"ל, 2006

==קישורים חיצוניים==

* [http://beit-krinitzi.org.il/?catid=%7BC6C5E6B8-0F64-4279-B2D9-05A122AF62E5%7D מקומות בעיר] באתר בית אברהם קריניצי ראה "מחנה מקלף"
* [http://i.imgur.com/9PQxY7A.png מפה של המחנה וסביבתו]

==הערות שוליים==

קטגוריה:בסיסי הצבא הבריטי בארץ ישראל
קטגוריה:בסיסי צה"ל במחוז תל אביב
קטגוריה:רמת גן: גאוגרפיה
שומרים (ארגון)

[[סמליל של אגודת שומרים בדרום קליפורניה]]
שומרים (באנגלית: Shomrim) הם ארגוני שיטור קהילתיים הפועלים בקהילות יהודיות רבות ברחבי העולם, במטרה להילחם בפשע ובאנטישמיות. הם עובדים בשיתוף פעולה הדוק עם גורמי אכיפת החוק במדינה, שמנפיקות לחברי הארגון תעודות רשמיות. הארגונים פועלים גם כגורם מקשר בין המשטרה לבין הקהילה המקומית, והם מסייעים בין היתר באמצעות מתן עדויות או הבאת מתלוננים מתוך הקהילה אל בתי המשפט.

אגודת השומרים הראשונה והידועה מביניהם הוקמה במשטרת ניו יורק בשנת 1924. סרן יעקב קמינסקי היה נשיאה הראשון. הארגון פרח במיוחד בתקופת השפל הגדול, כאשר עבודות השירות האזרחי שהציע סיפק אמצעי פרנסה לרבים בקהילה היהודית. בשנים 37–1935 נוספו לארגון 400 חברים, ובשנת 1939 ניסו להתקבל כ-33,000 אנשים, מתוכם עברו את המבדקים רק 1,440, כשליש מהם יהודים. רובם היו בוגרי אוניברסיטאות ובעלי מקצועות חופשיים. לאורך שנות קיומו החזיקו שוטרי הארגון במגוון דרגות במשטרת ניו יורק, חלקן בכירות מאוד.

בחלק מהקהילות משמשים הארגונים כמעין תחליף למשטרה המקומית. מתנדבי הארגון מסיירים ברכבים מסומנים של הארגון, ונענים לקריאות חירום של אנשי הקהילה, שנמנעים לעיתים מליצור קשר עם המשטרה המקומית.

==ארגוני שומרים בעולם==
* ויליאמסבורג וברוקלין, ניו יורק, ארצות הברית (נוסד בשנת 1981)
* בורו פארק, ניו יורק, ארצות הברית
* מונסי, ארצות הברית
* מידווד, ארצות הברית
* קראון הייטס, ניו יורק, ארצות הברית
* בלטימור, ארצות הברית
* לונדון, אנגליה
* מיאמי, ארצות הברית. ("Miami-Dade Shmira Patrol" - נוסד בשנת 2005 על ידי איזק רוזנברג)
* סטמפורד היל, לונדון, אנגליה ("Stamford Hill Safety & Rescue Patrol" - נוסד בשנת 2005)
* מלבורן, אוסטרליה ("Community Security Groups")
* אנגליה ("Community Security Trust")
* ירושלים
* בני ברק

==קישורים חיצוניים==

* 
*[http://news.bbc.co.uk/2/hi/uk_news/england/london/8477471.stm Police fear for Jewish patrol in Stamford Hill], באתר ה-BBC, 24 בינואר 2010

==הערות שוליים==

קטגוריה:ארגוני הגנה אזרחית
קטגוריה:ארגונים יהודיים
קטגוריה:ארגונים התנדבותיים
מצוות קידוש השבת בדברים

מצוות קידוש השבת בדברים היא מצוות עשה מהתורה שתוכנה הוא אזכור של קדושת השבת באמירה. מצווה זו מתקיימת על ידי קידוש בליל שבת והבדלה במוצאי שבת (נחלקו הראשונים אם הבדלה מדאורייתא או מדרבנן), ומדרבנן גם קידוש נוסף בבוקר שבת.

==מקור המצווה==
קידוש ומזמורים לליל שבת
מקור המצווה הוא הפסוק בעשרת הדיברות: 

הרלב"ג בפירושו לתורה מבאר את טעמה של מצווה זו:

==דיני המצווה==
ישנה חובה על אזכור קדושת השבת בליל שבת, דבר הנעשה על ידי תפילת ערבית של שבת, ועל ידי הקידוש הנעשה על היין בתחילת סעודת ליל שבת, וכן בהבדלה הנעשית בסיומה של השבת (ישנם ראשונים הסוברים שהבדלה מדרבנן). בנוסף ישנו איסור על אכילה ושתייה מזמן כניסת השבת ועד לאחר הקידוש, וכן מצאת השבת ועד עשיית ההבדלה.

ישנה מחלוקת האם מדין התורה די בקידוש הנעשה באמירה (כדוגמת תפילת ליל שבת), בעוד המצווה לערוך את הקידוש על יין היא מדרבנן (דעת הרמב"ם), או שאף עריכת הקידוש על היין היא חובה מהתורה (דעת רש"י). בנוסף, יש דיון באחרונים אם מאחר שתקנו קידוש על הכוס, אם מן הסתם יוצאים את המצוה מן התורה על ידי התפילה, או שמא מן הסתם מתכוונים שלא לצאת ידי מצוות קידוש בתפילה כדי לצאת ידי המצוה מדאורייתא על הכוס.

הקידוש הנעשה ביום השבת הוא תקנה מדרבנן, היות שמדין התורה די בקידוש הנעשה בליל שבת.

==דינים הנלמדים אגב המצווה==
בגמרא מובאת דרכו של שמאי שהיה מזכיר את השבת בעת שהיה קונה דבר לשבת ביום חול, דבר אותו למד ממצווה זו ('זכרה עד שלא תבוא'). בנוסף היו שהסמיכו למצווה זו השארת מנה יפה שהזדמנה בימות החול, לשבת. דבר נוסף שהוזכר אגב מצווה זו הוא מניית ימי השבוע על פי יום השבת ('ראשון בשבת', 'שלישי בשבת', כפי שנאמר בשיר של יום בתפילת שחרית). גם תקנת עירוב תבשילין הוסמכה למצווה זו.

== ראו גם ==
* קידוש
* הבדלה

==קישורים חיצוניים==
* 
* [http://www.yhy.co.il/content/view/480/168/lang,he/ מצוות קידוש השבת], נעם פיינטוך, אתר ישיבת ההסדר ירוחם.

==הערות שוליים==

קטגוריה:תרי"ג מצוות
קטגוריה:שבת
קטגוריה:מצוות עשה
קטגוריה:מצוות הנוהגות בזמן הזה
קטגוריה:מצוות שבדיבור
קטגוריה:פרשת יתרו
אסטריד ברג'ס פריסבי

אסטריד ברג'ס פריסבי (באנגלית: Àstrid Bergès-Frisbey; נולדה ב-26 במאי 1986) היא דוגמנית ושחקנית צרפתייה ממוצא קטאלני. קיבלה חשיפה בינלאומית כאשר שיחקה בסרט "שודדי הקאריביים: זרמים זרים" בתפקיד בתולת הים סרינה בשנת 2011.

== ביוגרפיה ==
פריסבי נולדה בברצלונה, ספרד לאב קטלאני ולאם צרפתייה. היא הבכורה מתוך 3 בנות. בעקבות גירושי הוריה כשהייתה בת שנתיים, היא עברה לדרום מערב צרפת כשהייתה בת 5. היא גדלה בעיירה קטנה ליד לה רושל, שם שיחקה בהצגות בית הספר, אך מעולם לא ראתה במשחק כדרך מסלול לקריירה, בעיקר כי הכפר בו התגוררה היה שונה מאוד מתעשיית הקולנוע, ותיארה כיצד לדעתה משחק הוא "לא מקצוע; זה היה משהו מופשט". מאוחר יותר עבר אביה לרפובליקה הדומיניקנית, שם בילתה חמישה קיצים ועבדה כמלצרית. בגיל 17 היא עברה לבדה לפריז כדי להמשיך בקריירה באוסטאופתיה, אך מצאה את עצמה מסתובבת הרבה בלי להכיר איש באזור. זמן קצר לאחר מכן נפטר אביה בגיל 46. בשל האירוע היא מבינה שהחיים קצרים מדי וכי השאיפה האמיתית שלה היא משחק. לאחר סיום לימודי התיכון היא החלה ישירות לנסות להתקבל לבית הספר לדרמה. היא דוברת קטלאנית, ספרדית, צרפתית ואיטלקית. היא החלה ללמוד אנגלית על תפקידה בשודדי הקאריביים.

== קריירה ==
ב-2007 פריסבי התחילה את דרכה כשחקנית בטלוויזיה הצרפתית ובסרט הקולנוע הקמבודי "חומת הים" משנת 2008 לצידה של איזבל הופר.

בשנת 2011 התפרסמה ברחבי העולם בסרט "שודדי הקאריביים: זרמים זרים" בתפקיד סרינה, בתולת הים שנתפסת על ידי שחור הזקן (איאן מקשיין) וניצלת על ידי המיסיונר פיליפ סוויפט (סם קלאפלין). היא קיבלה את התפקיד לאחר שהרשימה את רוב מרשל וג'רי ברוקהיימר באודישן שעשתה בצרפת.

בשנת 2014 שיחקה בסרט הדרמה-מדע בדיוני "המקור" של הבמאי מייק קהיל לצדם של מייקל פיט ובריט מרלינג.

בשנת 2017 שיחקה בסרטו של גאי ריצ'י "קינג ארתור: אגדת החרב" לצד צ'ארלי האנם ודג'ימון הונסו.

== פילמוגרפיה ==
{| class="wikitable"
|+קולנוע
!שנה
!סרט
!תפקיד
!הערות
|-
|2008
|חומת הים
|סוזן
|
|-
| rowspan="2" |2009
|La première étoile
|ג'ולייט
|
|-
|Extase
|ג'יני
|
|-
|2010
|Bruc. La llegenda
|גלוריה
|
|-
| rowspan="2" |2011
|הבת הטובה של דיגר
|פטריסיה אמורטי
|
|-
|שודדי הקאריביים: זרמים זרים
|סרינה
|סרט אמריקאי
|-
|2012
|The Sex of the Angels
|קרלה
|סרט ספרדי
|-
|2013
|Juliette
|ג'ולייט קרסנטי
|
|-
|2014
|נשמות תועות
|סופי
|סרט אמריקאי
|-
|2015
|אלסקה
|נאדין
|
|-
|2017
|קינג ארתור: אגדת החרב
|המאגה
|סרט אמריקאי
|-
|2020
|L'Autre
|מארי
|זוכת פרס השחקנית הטובה ביותר בפסטיבל הסרטים של טאורמינה
|-
|2021
|המשימה
|לוריין
|
|-
|2024
|Cuckoo
|אד
|
|}
{| class="wikitable"
|+
טלוויזיה
!שנה
!סדרה
!תפקיד
!הערות
|-
| rowspan="2" |2007
|Sur le fil
|מארי סרטיסיאן
|3 פרקים
|-
|Divine Émilie
|מרקיזה דה בופלרס
|סרט טלוויזיה
|-
|2008
|Elles et moi
|איזבל ג'וני
|מיני-סדרה
|-
|2009
|La reine morte
|לינפאנטה
|סרט טלוויזיה
|-
|2021
|Capitaine Marleau
| colspan="2" |TBA
|}

== קישורים חיצוניים ==

קטגוריה:שחקניות קולנוע וטלוויזיה צרפתיות
קטגוריה:דוגמניות צרפתיות
קטגוריה:שחקניות קולנוע וטלוויזיה ספרדיות
קטגוריה:דוגמניות ספרדיות
קטגוריה:צרפתים ממוצא קטלאני
קטגוריה:צרפתיות שנולדו ב-1986
עוד סרט גאה

עוד סרט גאה (באנגלית: Another Gay Movie) הוא קומדיה הומואית-רומנטית משנת 2006 בבימויו של טוד סטיבנס. הסרט עוקב אחרי ארבעה חברים הומואים: אנדי, ג'ארוד, ניקו וגריף אשר עם סיום לימודיהם בתיכון נודרים שהם מאבדים את ה"בתולים האנאליים" שלהם לפני המסיבה הגדולה ביום העבודה של החברה הלסבית שלהם, מאפלר. כל הבנים מנסים בהזדמנויות שונות לקיים את ההסכם, עד הלילה של המסיבה, כאשר כל אחד מהם אמור למלא את השבועה.

מבחינה מסחרית זכה הסרט להצלחה מתונה בקופות: תקציבו עמד על 500,000 דולר ורווחיו על 745,327 דולר.

==עלילה==
העלילה מתרכזת סביב ארבעה חברים הומואים, אשר סיימו לאחרונה את לימודיהם בתיכון. אנדי (מייקל קרבונרו) מביך את עצמו תמידית ולעיתים קרובות מאונן ומענג את עצמו עם הפירות והירקות של אמו. ג'ארוד (ג'ונתן צ'ייס) הוא ספורטאי נאה וחסר ביטחון. גריף (מיץ' מוריס) הוא חנון, לבוש היטב ומאוהב בסתר בחברו הטוב ביותר, ג'ארוד. ניקו (ג'ונה בלצ'מן) הוא הססגוני ביותר, האוחצ'ה של החבורה. הארבעה מחליטים לכרות ברית שעד סוף הקיץ הם מקיימים יחסי מין.

כל אחד מהבנים ממשיך לרדוף אחרי המטרה בדרכים שונות, עם תוצאות מצחיקות וטראגיות בו זמנית. ניקו מסדר לעצמו פגישה מהאינטרנט עם אדם בשם ריידר (Matthew Rush) אבל לאחר התרחשות לא צפויה הוא מנסה את מזלו עם זוכה העונה הראשונה של הישרדות (ריצ'רד האטץ'). אבל גם ניסיון זה לא נוחל הצלחה בעקבות בעיות מעיים. הוא גומר בסופו של דבר עם סבא של מאפלר. ג'ארוד מכיר את ביו (James Getzlaff) בזמן משחק בייסבול וחושב שאיתו תבוא הגאולה. גריף המתוסכל מנסה לשפר את המראה שלו ומצטרף לאימון אירובי. המאמן, אנג'ל (דאריל סטפנס), מזמין אותו למועדון שבו הוא עובד כחשפן. גריף וג'ארוד נפגשים במועדון וגריף מגיע במחשבה שג'ארוד רוצה לבלות איתו אך מתאכזב כשהוא רואה אותו מתנשק עם ביו. ברגע של חולשה, גריף המיואש, מנסה להסיח את דעתו עם אנג'ל אבל בסופו של דבר בוחר להתוודות על אהבתו בפני ג'ארוד בדיוק ברגע שבו הוא עמד לאבד את בתוליו עם ביו. אנדי, שדלוק על המורה למתמטיקה שלו, מר פוקוב (גרהם נורטון), מופתע למצוא אותו בצ'אט גייז, אך הפגישה מגלה צדדים אפלים של המורה ולא מניבה תוצאות נעימות. לבסוף, הוא מסיים באורגיה משולשת עם אנג'ל, שננטש על ידי גריף וביו שנדחה על ידי ג'ארוד. 

חלק גדול מההומור בסרט נובע מזה שהבנים תמימים ומתנהלים באופן מוזר בכל הקשור לרומנטיקה ומין. כל אחת מהעלילות והתפניות בסיפור של הבנים מתחילות גרוע והכל משתבש להחריד עד לרגע שבו הם סוף סוף מתחילים לשנות את עמדתם לגבי סקס בסופו של הסרט.

==שחקנים==
*מייקל קרבונרו – אנדי וילסון
*ג'ונה בלצ'מן – ניקו האנטר
*מיץ' מוריס – גריף
*ג'ונתן צ'ייס – ג'ארוד

==פסקול==
<div style="direction: ltr;">
# Another Gay Sunshine Day – Nancy Sinatra
# I Know What Boys Like – Amanda Lepore
# Everything Makes Me Think About Sex – Barcelona
# Clap (See the Stars) – The Myrmidons
# Vamos a la Playa – United States of Electronica
# Dirty Boy – IQU
# Hot Stuff – The Specimen
# Fuego – Naty Botero
# All Over Your Face – Cazwell
# Pleasure Boy – Seelenluft
# This is Love – Self
# Peterbilt Angel – Morel
# Another Ray of Sunshine – Nancy Sinatra
# Let the Music Play – Shannon
# I Was Born This Way – Craig C. featuring Jimmy Somerville
</div>

==קישורים חיצוניים==
* 

קטגוריה:סרטי 2006
קטגוריה:סרטי התבגרות
קטגוריה:סרטי קומדיה אמריקאיים
קטגוריה:סרטי להט"ב אמריקאיים
קטגוריה:סרטי נעורים אמריקאיים
קטגוריה:סרטי פרודיה
קטגוריה:סרטים הומוסקסואליים
אליעזר יעקבזון

אליעזר יעקבזון
אליעזר יעקבזון (י"ד באדר תרמ"א 1881 - כ"ב בסיון תש"ג, יוני 1943) היה עסקן ציבור מאנשי העלייה הראשונה, מראשי ענף הפרדסנות בארץ ישראל ומראשי התאחדות האיכרים.

==ביוגרפיה==
נולד בזאגר (Żagory) שבליטא (אז ב"תחום המושב" היהודי של רוסיה) למרדכי ואסנת יעקבזון. אביו מרדכי, היה בנו של שרגא פייבל יעקבזון ואמו אסנת, הייתה בת למשפחת קצנלבוגן. בצעירותו למד לימודים תורניים אצל מורים פרטיים בבית אביו במוסקבה, כמו כן השתלם בעברית ובתולדות עם ישראל על ידי אברהם אידלסון, שהיה אז סטודנט ופעיל ציוני במוסקבה.

בשנת 1891 עלה עם משפחתו לארץ ישראל. הוריו התיישבו ברחובות והיו מראשוני המיישבים במושבה. הוא ואחיו זלמן התגוררו בבית סבם שרגא פייבל יעקבזון בירושלים ולמדו אצלו לימודים תורניים. כעבור שנתיים שב לרחובות. נישא לסוניה, בת יוסף רבינוביץ. בשנים הראשונות עסק במכלול עבודות המשק והאדמה ואף ניהל את משקיהם של יהודים שהתגוררו בחו"ל.

יעקובזון עסק בפעילות ציבורית ענפה. הוא יסד את "קופת מלוה וחסכון רחובות" וניהל אותה במשך עשרות שנים. עמד בראש "ועד הכורמים", וכן עמד בראש הסניף של אגודת "פרדס" ברחובות. לימים התמנה ליו"ר הוועד הפועל של "פרדס-סינדיקט", שאיחד את הקואופרטיבים שעסקו בפרדסנות. במשך שנים רבות היה ראש הוועד החקלאי, וביוזמתו נבנה "בית האיכר" ברחובות.

היה מראשי התאחדות האיכרים ושימש גזברו. היה ממייסדי בנק אוצר האיכרים, וכמו כן היה ממייסדי בית הספר התיכון החקלאי פרדס חנה.

נפטר בתל אביב, בשנת 1943, והובא לקבורה ברחובות. במלאת שנה לפטירתו הוציאה התאחדות האיכרים לזכרו חוברת לזכרו מאת עבר הדני. על שמו נקרא רחוב ברחובות.

בתו צִלה נישאה לאריה ליבונטין, מייסד ומנהל חברת התיירות "דפנה טורס".

==קישורים חיצוניים==
* 

קטגוריה:אנשי העלייה הראשונה
קטגוריה:פרדסנים
קטגוריה:משפחת יעקבזון
קטגוריה:פעילי ציבור ישראלים
קטגוריה:אישים הקבורים ברחובות
קטגוריה:ארץ-ישראלים שנולדו ב-1881
קטגוריה:ארץ-ישראלים שנפטרו ב-1943
אריה ליבונטין

אריה ליבונטין (1915 - ספטמבר 2013) היה מחלוצי ענף התיירות והתעופה האזרחית בישראל. מייסד ומנהל חברת "דפנה טורס", שהייתה החברה הישראלית המסחרית הראשונה שהטיסה ישראלים לחו"ל.

==ביוגרפיה==
נולד ברוסיה לשרה ודב (בוריס) ליבונטין, אחיו של זלמן דוד ליבונטין. בשנת 1925, בהיותו בן עשר, עלה עם משפחתו לארץ ישראל. למד כלכלה באוניברסיטת לונדון. בשנת 1939 נישא לצִלה, בתו של אליעזר יעקבזון מרחובות. היה חבר בהגנה. בשנות ה-40 שימש כסוכן אוניות להובלת פרי הדר. במלחמת העצמאות שירת כסגן מפקד חיל ההיסעים.

לאחר מלחמת העצמאות יצא ליבונטין לגרמניה בשליחות הג'וינט וממשלת ישראל כדי להעלות את שארית הפליטה. לשם כך שכרו ממשלת ישראל והג'וינט את שירותיה של חברת תעופה פרטית שפעלה באירופה. ראשי החברה היו טייסי קרב אמריקאים בדימוס, שגם הטיסו את מטוסי החברה. היו אלו מטוסים מיושנים מדגם קרטיס C-46 קומנדו ששימשו את חיל האוויר האמריקני במלחמת העולם השנייה. לאחר המלחמה נותרו המטוסים הללו ללא שימוש, והצבא האמריקאי העניק אותם במתנה לוותיקי טייסי הקרב האמריקאים כהוקרה על תרומתם למאמץ המלחמתי. קבוצות טייסים התאגדו ברחבי אירופה והקימו חברות שירותי תעופה מסחריים, ואת שירותיה של אחת החברות שכרו ממשלת ישראל והג'וינט.

באותה תקופה עדיין לא הופעלו בישראל טיסות מסחריות, ומשום כך מטוסי החברה שהביאו את ניצולי השואה מגרמניה לישראל חזרו לגרמניה ריקים. ליבונטין החליט לנצל את הפוטנציאל הכלכלי, ולשם כך הקים חברה לשירותי תעופה מסחריים בשם "אל דרור". שר התחבורה דוד רמז דרש ממנו לשנות את שם החברה, כדי למנוע בלבול עם אל על, והוא שינה את השם ל"דפנה טורס", על שם בתו דפנה. בשנת 1949 החל למכור טיסות לגרמניה באמצעות סוכני נסיעות, והרווחים חולקו עם הטייסים וסוכני הנסיעות.

"דפנה טורס" המשיכה בהפעלת הטיסות המסחריות עד תחילת 1952, אז החלה "אל על" בטיסות מסחריות סדירות. לאחר מכן המשיכה "דפנה טורס" לפעול כסוכנות נסיעות ותיירות רגילה.

בשנת 1973 יזם העיתונאי אורי אלוני בעזרת עיתונו להיטון את שליחת הנציגה הראשונה של ישראל באירוויזיון - אילנית - לתחרות אירוויזיון 1973 שהתקיימה בלוקסמבורג. לאחר שנודע לאלוני שלרשות השידור אין תקציב לפרויקט, הוא פנה לאריה ליבונטין והציע לו דיל: ליבונטין יממן את כרטיסי הטיסה והשהות של אילנית והמלחינה נורית הירש באירוויזיון ובתמורה אילנית תצטלם ותופיע על השער של להיטון כשהיא מחזיקה בתיק חברת הנסיעות "דפנה". לבונטין קיבל את ההצעה ובכך נפתחה הדרך של ישראל לאירוויזיון.

==קישורים חיצוניים==
* עוז אלמוג, [http://www.peopleil.org/details.aspx?itemID=7892 הטיסה לחו"ל בתרבות הישראלית], אתר אנשים-ישראל

קטגוריה:ישראלים ילידי האימפריה הרוסית
קטגוריה:אנשי העלייה הרביעית
קטגוריה:לוחמי ההגנה
קטגוריה:מנהלים ישראלים
קטגוריה:משפחת ליבונטין
קטגוריה:משפחת יעקבזון
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1915
קטגוריה:ישראלים שנפטרו ב-2013
איקואה אסאזאקי

איקואה אסאזאקי (ביפנית: 朝崎郁恵; באנגלית: Asazaki Ikue; נולדה ב-11 בנובמבר 1935) היא זמרת של שירה ריוקיונית מסורתית מקגושימה, מהבולטות מבין הזמרים המסורתיים ביפן. נולדה בסטוצ'י שבאי אממי אושימה שבאיי אממי, איים שמהם צמחו הרבה זמרים ריוקיונים פופולריים. היא חיה 10 שנים ביוקוהאמה ושירתה מ-1984 בתיאטרון הלאומי של יפן. הוציאה את האלבום הראשון שלה בחברת יוניברסל ב-2008. כיום היא חיה בטוקיו.

==הופעות חשובות בקריירה==
ב-1990 היא הופיעה בקרנגי הול, בניו יורק, לוס אנג'לס וקובה. איקואה משתתפת כל שנה בפסטיגלים של האיים היביה וריוקיו. ב-2007 היא הופיעה במקדש איקגאמי הונמונג'י. כמו כן אחד משיריה "השג לנו רכוש" (בניב אממי:Obokuri Eemui) הופיע באנימה סמוראי צ'מפלו (בפרק 14), בעקבות כך נקנה לה פרסום גם אצל קהילת האוטאקו באירופה וארצות הברית.

==מוזיקה==
הסגנון של איקואה אסאזאקי מוגדר כשירה מסורתית בסגנון ניו אייג' קלאסי (מבוצע בכלים קלאסיים, לרוב פסנתר בלבד). השירה עצמה היא שירת מינ'יו ושימה אוטה (סגנון של שירים עממיים של האי אממי אושימה) בתוך המוזיקה הריוקיונית. המוזיקה היא סנטימנטלית וקולה השר של איקואה הוא קול דק ומבוגר שישמע כזיוף לחלק מהאנשים, בעוד שלחלק אחר ישמע כשירה בעלת רגש עמוק. אחד מהאלבומים המפורסמים ביותר שלה הוא "אוטאבאוטאיון" עם מילים ריוקיוניות מסורתיות ו"מיניה" עם ליווי של אקירה טאקאהאשי בפסנתר.

==דיסקוגרפיה נבחרת==
*אומיבי (1997)
*אוטבאטיון (2002)
*אוטה אשיבי (2003)
*אובוקורי (2005)
*שימאיומאטה (2006)
*האמאסאקי (2007)

==קישורים חיצוניים==
* 
* [http://ainoko.wordpress.com/category/ikue-asazaki-朝崎郁恵/ תרגום ומידע על שניים מן השירים] 

קטגוריה:זמרות יפניות
קטגוריה:יפניות שנולדו ב-1935
קטגוריה:יפנים שנולדו ב-1935
לחץ תוך-עיני

נבדק לפני מד לחץ תוך-עיני
לחץ תוך-עיני, או Intraocular pressure, הוא לחץ הנוזל הממלא את החלל בעין, בין העדשה לרשתית. מונח זה משמש באופתלמולוגיה למדידת לחץ הנוזל בתוך העין.
הערך התקין של הלחץ התוך-עיני, הקרוי גם IOP הוא בטווח 10–21 מילימטר כספית.

== הקשר בין לחץ תוך עיני לגלאוקומה ==
מרבית חולי גלאוקומה סובלים מלחץ תוך-עיני גבוה הגורם נזק לעצב הראייה, אולם ישנם חולי גלאוקומה ולהם לחץ תוך עיני בטווח התקין.
נוזלי העין מתנקזים החוצה דרך מנגנון של תעלות ניקוז מיוחדות. כל הפרעה לניקוז הנוזלים מהעין תביא לעלייה בלחץ התוך-עיני. הוכח כי לא תמיד הלחץ גורם נזק. לעשרה אחוזים מהאוכלוסייה הבוגרת מעל גיל 40 נמדד לחץ תוך-עיני בערכים מעל הנורמה - יותר מ-21 מ"מ כספית. רק חלק קטן מאוכלוסייה זו יפתח מחלה בעצב הראייה או גלאוקומה עקב כך, אך לחץ תוך-עיני גבוה מעלה את גורמי הסיכון לכך<ref></ref>.

== גורמים המשפיעים על הלחץ התוך עיני ==
* שינויים בייצור הנוזל התוך עיני (aqueous humor) – על פי רוב לא תהיה עליי בייצור הנוזל התוך עיני, אולם תרופות מסוימות מפחיתות את הלחץ התוך עיני על ידי הפחתת ייצור הנוזל. תרופות הפועלות במנגנון זה כוללות מעכבים של האנזים קרבוניק אנהידראז (carbonic anhydrase inhibitors) דוגמת התרופות דורזולאמיד וברינזולאמיד, חוסמי בטא (beta blockers) דוגמת התרופה טימולול וכן אגוניסטים לקולטן האדרנרגי אלפא-2.
* עלייה או ירידה בניקוז הנוזל התוך עיני דרך מנגנון uveoscleral pathway- פרוסטגלנדינים משמשים כתרופות המגבירות את הניקוז במסלול זה ובכך מפחיתות את הלחץ התוך עיני. בתהליכים של דלקת תוך עינית יש עלייה בפרוסטגלנדינים אנדוגניים התורמים להפחתת הלחץ בעין.
* עלייה או ירידה בניקוז הנוזל התוך עיני דרך trabecular meshwork. בתהליכים של גלאוקומה ובה הזווית סגורה ישנה ירידה בניקוז הנוזל דרך הזוויגיל
נוסף על תרופות ודלקת, ייצור וניקוז הלחץ מושפעים מגורמים נוספים כגון שעת היום- הלחץ על פי רוב גבוה יותר בבקרים, חושך לעומת אור- שכן אלו משפיעים על גודל האישון ולפיכך על ניקוז הנוזל מהזווית, גיל, מנח- עמידת ראש למשל תגביר את הלחץ בעין, מוצא ועוד.

== מדידת לחץ תוך עיני ==
מדידת הלחץ יכולה להיעשות על ידי שימוש בכמה מכשירים מודדי לחץ המכונים טונומטרים.
* טונומטר גולדמן נחשב למד הזהב במדידת לחץ תוך עיני והוא משתמש בטיפת פלואורסצין, מנסרה ומנורת סדק.
* מכשירים המבוססים על שיטת החזר – rebound tonometry.
* מכשירים המבוססים על השטחה של הקרנית – applanation tonometry. הטונומטר הראשון על שם שיוץ התבסס על שיטה זו וכיום ישנם טונומטרים רבים המבוססים עליה.
* מכשירים המודדים את עובי הקרנית בשיטת פכימטריה על ידי שימוש ב-air puff. טונומטרים אלה משמשים לרוב לסקר ולאבחון מוקדם, אולם על פי רוב יעשו מדידות חוזרות בשיטות מדויקות יותר על מנת לקבוע את הלחץ בתוך העין.

== ראו גם ==
* גלאוקומה

== קישורים חיצוניים ==
* [https://web.archive.org/web/20180302164848/http://www.themedical.co.il/Article.aspx?f=15&s=2&id=2393 חשיבות עובי הקרנית בגלאוקומה] באתר the medical, אתר הרופאים של ישראל.

==הערות שוליים==

קטגוריה:רפואת עיניים
עתיה זר

עֶתְיָה זָר (נולדה ב-כ"ג באב ה'תשל"ה, 31 ביולי 1975) היא עיתונאית, פובליציסטית וסופרת ילדים ישראלית, שימשה בעבר כרכזת הקהילה של הר ברכה. בעלת דוקטורט בהיסטוריה.

==קורות חיים==
נולדה בקריית ארבע לרב משה ולרבנית מרים לוינגר. בהיותה בת ארבע עברה משפחתה להתגורר בחברון. היא בוגרת מגמת תקשורת באוניברסיטת אריאל בשומרון. עד לפני מספר שנים היא הייתה מורה לאמנות הקולנוע בבית הספר ממ"ד ברכה בנות.

עבודת הדוקטורט שלה – "מאחורי הקלעים ולפניהם: מעורבות נשים בהקמת היישובים ביהודה ושומרון, 1968–1981, והשפעתן על עיצובה של חברת המתנחלים המתהווה" – נעשתה באוניברסיטת אריאל בשומרון, בהנחיית הפרופסורים יוסי גולדשטיין ומרים ביליג, ואושרה בתחילת שנת 2022.<ref>[https://www.facebook.com/permalink.php?story_fbid=10159679127611530&id=762801529 פוסט של עתיה זר ברשת החברתית פייסבוק], 25 בינואר 2022</ref>

זר שימשה בעבר כעיתונאית בעיתון "בשבע", וכמו כן פרסמה בו מאמרי דעות.

ספרה, "מבצע משאית - השיבה לחברון", שיצא לאור ב-2004 בהוצאת מכון ספרים הר ברכה, הוא ספר ילדים המתאר את שיבת היהודים לבית הדסה שבחברון, מנקודת מבטה של הסופרת, שהייתה אז ילדה בת ארבע. היו שראו בספרה של זר תחילתה של מגמה חדשה, שבה יתחזק הנרטיב של ההתנחלויות גם בכתב.

עזרה לכתוב ופעלה להוצאת הספרים "מתנחלים בארץ האבות", זוג ספרים על הרב והרבנית לוינגר שהם חלק מסדרת הספרים "גדולי האומה לילדי ישראל" מאת נעם ושירה ונגרובר. הראשון מביניהם יצא לאור בשנת 2021 והשני בשנת 2022. הספרים מספרים על חייהם ופועלם של בני הזוג.<ref></ref>

כיום עובדת על כתיבת ספר ביוגרפיה על אביה, הרב משה לוינגר, והפקת סרט על השנה הראשונה בבית הדסה, שעל הכניסה אליו סיפרה בספרה מבצע משאית.

== חיים אישיים ==
בשנת 1994 נישאה לרב יונדב זר, בנו של משה זר, שכיהן בעבר כר"מ בישיבת הר ברכה. הם מתגוררים ביישוב הר ברכה ולהם 12 ילדים.

==קישורים חיצוניים==
* [http://www.inn.co.il/Articles/Author.aspx/418 מאמרים מאת עתיה זר], באתר ערוץ 7
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:פובליציסטיות ישראליות
קטגוריה:פובליציסטים ישראלים
עתיה
קטגוריה:משפחת לוינגר
קטגוריה:סגל בשבע
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות אולפנות
קטגוריה:בוגרות אוניברסיטת אריאל
קטגוריה:בוגרי אוניברסיטת אריאל
קטגוריה:הר ברכה: אישים
קטגוריה:מתנחלות
קטגוריה:רבניות (נשות רבנים)
קטגוריה:ישראליות שנולדו ב-1975
קטגוריה:ישראלים שנולדו ב-1975
טינטין בארץ הסובייטים

טינטין בארץ הסובייטים (בצרפתית: Les aventures de Tintin, reporter du "Petit Vingtième", au pays des Soviets) הוא הספר הראשון בסדרת הקומיקס "הרפתקאותיו של טינטין" שנכתבה ואוירה על ידי הסופר והצייר הבלגי ארז'ה. רצועות הקומיקס של עלילת הספר הוצגו במהלך שנת 1930 בשחור לבן. הספר לא תורגם לעברית מעולם.

==עלילת הספר==
טינטין, כתב העיתון "לֶה פּטִי וָנְטייֶם", וכלבו שלג, נשלחים למשימה בברית המועצות. בזמן היציאה מבריסל, מפוצץ סוכן סובייטי השייך לסוכנות OGPU את הרכבת, בטענה שטינטין הוא נוכל קטן שנוסע למוסקבה. טינטין מגיע לברלין ומדווח למשטרה על האירוע, העוצרת אותו, אך הוא נמלט, ומגיע לגבול ברית המועצות. טינטין מובא למשטרה ומספר להם מה קרה, והקומיסר מורה לשוטרים להתעלם ממנו. לאחר שברח שוב, טינטין רואה מפעל סובייטי שעשוי מקרטון, העשן מיוצר משריפת עץ, והם מצלצלים במתכות כדי שהאנגלים יחשבו שהכלכלה הסובייטית חזקה.

טינטין ממשיך בדרכו עד שהוא מגיע לבחירות מקומיות שם הוא רואה שהמתמודדים מכוונים רובים על הבוחרים ומאיימים עליהם שאם לא יבחרו בהם הם ימותו. טינטין עוטה על עצמו סדין לבן ומבריח את המתמודדים על ידי התחזות לרוח רפאים. טינטין מגיע למוסקבה, והסובייטים חושבים שהוא "עני מסריח". הוא מבחין בפקיד ממשלתי המחלק חתיכות לחם לילדים יתומים חסרי בית. כלבו של טינטין, שלגי, גונב כיכר לחם ומביא לילדים. טינטין מבחין שהסובייטים מוכרים את הלחם שלהם על מנת שיקבלו יותר כסף ממדינות אחרות ולהם לא נשאר כלום, ושהמשטרה מאיימת על החקלאים שיביאו להם את כל התירס שלהם. טינטין נכנס בטעות למחנה של הצבא הסובייטי, החיילים מגלים שהוא מתחזה, לוקחים אותו למדבר מושלג ושם הוא הולך לאיבוד. טינטין מגלה כניסה סודית לבית רדוף רוחות, הוא נתפס שם ומספרים לו ש"אתה במחבוא שבו לנין, טרוצקי וסטלין אספו יחד עושר וגנבה מן העם!".

בעזרת שלגי הוא בורח משם, משתלט על מטוס וטס לתוך הלילה, מתרסק ובונה מדחף חדש למטוס מכיוון שהמדחף הישן נשבר. הוא מצליח לתקן את המטוס ונוחת בברלין, משתכר ומתעלף. הוא נתפס על ידי ה-OGPU, וננעל בצינוק. שלגי משחרר אותו בעזרת שלבש על עצמו שטיח של נמר והפושעים נבהלו וברחו. לבסוף טינטין מגלה שה-OGPU רוצים לפוצץ את כל בירות אירופה, וטינטין חוזר לבריסל ושם מקבל פופולריות גדולה.

==קישורים חיצוניים==
*[http://en.tintin.com/ האתר הרשמי של טינטין]

קטגוריה:ספרי קומיקס
קטגוריה:ספרי 1930
קטגוריה:טינטין
דקר קרח

דקר קרח
דקר קרח או דוקרן קרח הוא מכשיר חד המשמש לשבירת קרח או בחירת חלקים ממנו ותפיסתם. הוא דומה למרצע חד, המשמש בעבודה עם עצים, אך מעוצב כך שיתאים לאחיזת חתיכות קרח.

דקרי קרח היו בשימוש רב ויומיומי בתקופה שלפני המצאת המקרר המודרני, מכיוון ששימשו לעיצוב, הפרדה וסידור של בלוקי קרח במקררים, שנקראו בעבר "קופסאות קרח".

מחוץ לארצות הברית מוכר השם "דקר קרח" גם עבור מכשירים המשמשים מטפסי הרים ומקלים עליהם את הטיפוס במסלולים המעורבים בקרח ושלג (בארצות הברית ובמקומות נוספים נקרא מכשיר זה בשם "גרזן קרח").

דקרי קרח הפכו לכלי שימושי גם בהקשרים אחרים. למשל, מספר רוצחים, בהם הרוצח השכיר הנודע הארי שטראוס והמאפיונר אייב רלס, השתמשו בדקר החד ככלי נשק ברציחותיהם. המהפכן הסובייטי לאון טרוצקי נרצח ב-1940 באמצעות גרזן קרח, שהיה דומה בצורתו לדקר קרח.

שימוש מסוג אחר במכשירים דמויי דקר קרח היה מקובל עד שנות ה-40 בתחום הרפואה. מספר רופאים נהגו להשתמש במכשיר במטרה לבצע הליך ניתוחי בשם לובוטומיה, במטופלים שלקו בבעיה נוירולוגית או בהפרעה נפשית חמורה. הנוירולוג וולטר פרימן, למשל, פיתח שיטה לביצוע לובוטומיה בנקב בגולגולת באזור בלוטת הדמעות, ותוך שימוש בפטיש ובדקר היה מנקב את הגולגולת בפינת גלגל העין, שם היא דקה יותר, ובהמשך מחדיר אותו לתוך חלל הגולגולת כדי להרוס את האונות הקדמיות הפגועות של מטופליו. טיפול זה ספג ביקורת והתנגדות רבה בשל הברוטליות שלו ונזקים משמעותיים שנגרמו לעיתים במוחות המטופלים, ובשנות ה-50 הופסק כמעט כליל השימוש בהליך ניתוחי זה, לאחר שהוכחה יעילותן של תרופות פסיכיאטריות דוגמת תורזין במטופלים פסיכיאטריים.

==קישורים חיצוניים==

==הערות שוליים==

קטגוריה:כלי עבודה במטבח
קטגוריה:ציוד בר
קטגוריה:קרח
השמיים נופלים

השמיים נופלים (באנגלית: Falling Skies) היא סדרת טלוויזיה אמריקאית בת 5 עונות, שנעשתה על פי רעיון מקורי של סטיבן ספילברג, והופקה עבור רשת TNT. דרמה פוסט אפוקליפטית מדע בדיונית מבית היוצר של סטיבן ספילברג ורוברט רודט, שהופקה על ידי אולפני דרימוורקס, ונרכשה לשידור ומשודרת על ידי חברת yes הטלוויזיה בלוויין.

== סקירת סדרה ==

==עלילה==
השתלטות חוצנים עוינת השאירה אחריה עולם הרוס וניצולים בודדים. בחודשים שלאחר מכן, אלו שהצליחו להישאר בחיים ולהימנע מנפילה בשבי, חוברים יחדיו וכנגד כל הסיכויים נלחמים למען המשך קיום המין האנושי. באופן לא צפוי, גיבור הסדרה הוא דווקא טום מייסון, פרופסור להיסטוריה, שצריך כעת להשתמש בידע העצום שרכש בהיסטוריה הצבאית של ארצות הברית, תוך איסוף מידע מודיעיני, בשביל להנהיג את הניצולים שנלחמים באויב חזק, שיטתי וחסר רחמים, שנחוש בדעתו לחסל את האנושות. הסדרה מתמקדת במאבקם של השורדים ובנחישותם לשמור על אנושיותם כשהכול מסביבם קורס. סיפור על כושר עמידה של מעטים מול רבים, מחויבות ואומץ לב של אנשים פשוטים שנקראו להפוך לגיבורים ולהוכיח שדבר לא ישבור את הרוח האנושית.

==דמויות==
* טום מייסון (נואה ויילי) – מנהיג המהפכה, פרופסור להיסטוריה שאשתו נהרגת ואחד מבניו נחטף במהלך הגל הראשון של התקפות החוצנים. לאחר העונה השנייה הפך לנשיא ארצות הברית החדשה. בעונה השלישית התיידד עם גזע חוצנים אחר הנקרא וולם.
* אן גלאס (מון בלאדגוד) – רופאת ילדים אינטליגנטית ורבת תושייה, שבנה היחיד נהרג בהתקפה הראשונית.
* האל מייסון (דרו רוי) – בנו הבכור של טום, שהתקפות החוצנים הכריחו אותו להתבגר בטרם עת ולהפוך ללוחם. נישא למגי בסוף העונה החמישית.
*מגי מיי (שרה קרטר) – לוחמת שהצילה את טום והאל והצטרפה לחבורת הניצולים. התחתנה עם האל.
* קפטן דן ויבר (ויל פטון) – קפטן במיל'. מרבית משפחתו נספתה בפלישת החוצנים. הופך למנהיג אמיץ ונחוש של המהפכה. קודם לקולונל בין עונות 2 ו-3.
* ג'ון פופ (קולין קאנינגהאם) – פושע ואסיר לשעבר המצטרף לחבורת הניצולים ומתגלה כמומחה לחומרי חבלה, כמו גם שף בעל כישורים קולינריים יוצאי דופן.
* בן מייסון (קונור ג'סאפ) – בנו השני של טום, נחטף על ידי החוצנים בהתקפה הגדולה וחולץ במהלך העונה הראשונה.
* מאט מייסון (מקסים נייט) – בנו הקטן של טום מייסון שהפך בעונה השנייה ללוחם.
* קוצ'יס (דאג ג'ונס) – הופיע לראשונה בסוף העונה השנייה כחוצן מגזע הוולם שבא להציל את האנושות.
* אלקסיס (סקרלט ביירן) – בתם של טום ואן, חצי חוצנית, מתבגרת במהירות.

==קישורים חיצוניים==

* [https://web.archive.org/web/20111103022428/http://yes.walla.co.il/?w=1%2F10210 השמיים נופלים], באתר yes וואלה
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות מדע בדיוני אמריקאיות
קטגוריה:סדרות דרמה המשכיות
קטגוריה:חוצנים
קטגוריה:דרימוורקס: סדרות טלוויזיה
קטגוריה:סדרות פוסט-אפוקליפטיות
בארונס ריגה

בארונס ריגה (בלטבית: Barons Rīga) היא קבוצת כדורסל לטבית מהעיר ריגה. הקבוצה מתמודדת בליגת העל הלטבית והליגה הבלטית.

==היסטוריה==
הקבוצה השתתפה בליגת העל הלטבית מאז הקמתה (1992), ומארחת במרכז הספורט דאוגבאס. היא מחזיקה בשתי אליפויות לטביה (2007/08, 2009/10). כמו כן, בעונות: 2004/05, 2005/06, 2008/09, הגיעה הקבוצה עד לגמר הפלייאוף.

בתחילת עונת 2011/12 הורדה הקבוצה לליגה השנייה עקב בעיות תקצביות. ובעונה שלאחר מכן, העפילה בחזרה לליגה הבכירה מהמקום הראשון.

במסגרת הליגה הבלטית, הגיעה הקבוצה עד לחצי הגמר (2007/08), ועד לרבע הגמר (2005/06). בשנת 2008 זכתה הקבוצה בגביע היורוצ'לנג', כשגברה במשחק הגמר על קבוצת דקסיה מונס-אנו הבלגית 62-63.

==תארים והישגים==
*הליגה הלטבית:
**אליפות (2): 2008, 2010
**מקום שני: 2005, 2006, 2009
*יורוצ'לנג:
**זכייה (1): 2008

==שחקנים בולטים בעבר ובהווה==
* גיירדיוס גוסטס
* אלכסיי זורין

==קישורים חיצוניים==

* 

קטגוריה:קבוצות כדורסל לטביות
קטגוריה:ריגה: מועדוני ספורט
המפלגה הקומוניסטית של פולין

המפלגה הקומוניסטית של פולין (פולנית: Komunistyczna Partia Polski - KPP) הוא שמה של מפלגה קומוניסטית שפעלה בפולין בין השנים 1918–1938. שימשה לעיתים כסוכנת של ברית המועצות בפולין.

== שלב ההקמה וההתגבשות (1918 - 1921) ==
המפלגה קמה כתוצאה מאיחודן של שתי מפלגות. המפלגה הסוציאל-דמוקרטית של ממלכת פולין וליטא (SDKPiL), והמפלגה הסוציאל-דמוקרטית-שמאל הפולנית (PPS-Lewica), נתמזגו למפלגת הפועלים הקומוניסטית של פולין (KPRP). האחרונה, בעלת המצע הריאקציונרי, הייתה בלתי חוקית מיום היווסדה ועד יום פירוקה. בתחילה זכתה המפלגה לתמיכה ניכרת, אולם תמיכה זו הועמה בעקבות רגשות לאומיים ובעקבות אי חוקיותה. מתוך שהתנגדה ללאומיות הפולנית, התנגדה גם למלחמה עם רוסיה. התנגדותה של המפלגה למלחמה נתפסה בעיני רבים כבוגדנות.

== השנים השקטות (1921- 1926) ==
בין השנים 1921 ו-1926, ניצלה המפלגה את החופש הפוליטי היחסי, התבססה והרחיבה את פעילותה. בין השאר, הצטרפו אליה פעילים ממפלגות הבונד ופועלי ציון. כמו כן, זכתה לחיזוק מצד המפלגה הקומוניסטית במזרח אוקראינה (KPZU). בבחירות של שנת 1922 זכתה המפלגה ב-1.4% מהקולות, שהקנו לה שני מושבים בסיים.

חרף השקט החיצוני היחסי, אופיינה התקופה בקרבות פנים מפלגתיים, בין המבקשים בולשביזציה־סטליניזציה של המפלגה (ה"שמאל" הפנימי), לבין מתנגדיהם (ה"ימין" הפנימי). בקונגרס השלישי של המפלגה אשר נערך בשנת 1925, שונה שמה למפלגה הקומוניסטית של פולין.

== שנות הבידוד והרדיפה (1926 - 1938) ==
אנשי המפלגה סייעו להצלחתה של הפיכת מאי 1926. בעקבות זאת, הואשמה המפלגה על ידי הסובייטים בכך, שלא השכילה לצפות את סכנתה של הממשלה החדשה בהנהגתו של יוזף פילסודסקי לברית המועצות. חברים במפלגה היו מקורבנות הטיהורים הגדולים. מאידך, נרדפו אנשי המפלגה על ידי הממשל הפולני. הרדיפות משני הצדדים הגיעו עד כדי מאסר ואף רצח. לבסוף פורקה המפלגה על ידי הסובייטים במסגרת הטיהורים הגדולים ורוב ראשי הוצאו להורג. בשנת 1956 בוועידת המפלגות הקומוניסטיות הוחלט שהחלטה על פירוק המפלגה היה שגוי ולא מבוסס.

== מצע ומטרה ==
מטרתה האסטרטגית של המפלגה, הייתה מהפכה סוציאליסטית. מטרתה הטקטית, אם כי לא על דעת כל חבריה, הייתה חבירה לברית המועצות עד כדי התמזגות פולין בה כאחת הרפובליקות הסובייטיות.

== חברים ==
בין החברים הבולטים במפלגה ניתן למנות את הבאים: אדווארד אוחאב, איזאק דויטשר (מוצא יהודי), אלכסנדר זבדסקי, בולסלב ביירוט, ולדיסלב גומולקה, יוליאן לשצ'ינסקי (ראש המפלגה משנת 1929 ועד 1937 כאשר הוצא להורג), יעקוב ברמן (מוצא יהודי), לאון פסטרנק (מוצא יהודי), מריאן ספיחלסקי, סטניסווב מאזור, שמעון דובז'ינסקי (מוצא יהודי), יוליאן מרחלבסקי.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פולין: מפלגות
פולין
קטגוריה:פולין: היסטוריה
קטגוריה:מפלגות שהוקמו ב-1918
ארמיית המשמר הראשונה

ארמיית המשמר הראשונה הייתה ארמייה של הצבא האדום בתקופת מלחמת העולם השנייה, שהשתתפה בקרב סטלינגרד, ומילאה תפקיד מפתח במהלך המתקפה הסובייטית באזור הדון בחורף 1942/1943.

==היסטוריה==
הארמייה הוקמה לראשונה באוגוסט 1942 על בסיס ארמיית העתודה השנייה, וכללה עם הקמתה 5 דיוויזיות רגלים של המשמר. הארמייה הוצבה תחת פיקוד חזית סטלינגרד מצפון לעיר סטלינגרד, ובמחצית הראשונה של ספטמבר נטלה חלק במתקפה כושלת של כוחות החזית על האגף הצפוני של הארמייה השישית הגרמנית, שתקפה את סטלינגרד. מאוחר יותר הועברה הארמייה מערבה, ותפסה את קו החזית באזור הדון העליון, מול הארמייה האיטלקית השמינית. ב-16 באוקטובר 1942 הוצאו יחידות הארמייה מהחזית. ב-25 באוקטובר היא פורקה. יחידותיה הועברו תחת פיקודה של הארמייה ה-24.

ב-5 בנובמבר 1942 הוקמה ארמיית המשמר הראשונה מחדש, על בסיס הארמייה ה-63. ערב מתקפת הנגד הסובייטית באזור סטלינגרד סופחה ארמיית המשמר הראשונה לכוחות החזית הדרום-מערבית. היא כללה 6 דוויזיות חי"ר וקורפוס ממוכן תחת פיקוד גנרל דימיטרי ליליושנקו. במהלך מבצע אורנוס נותרה הארמייה בעמדותיה, ולא השתתפה במתקפה שניהלו כוחות החזית נגד עמדות הארמייה הרומנית השלישית, מתקפה שהסתיימה בכיתור כוחות הציר באזור סטלינגרד. ב-5 בדצמבר 1942 על בסיס יחידות של הארמייה הראשונה הוקמה ארמיית המשמר השלישית (למעשה היה מדובר בפירוק ארמיית המשמר הראשונה). הסיבה למהלך זה לא ברורה וככל הנראה קשורה לאבדות הקשות שהארמייה הראשונה ספגה.

ב-8 בדצמבר 1942 הוקמה ארמיית המשמר הראשונה בפעם השלישית על בסיס יחידות ארמיית העתודה הרביעית. במחצית השנייה של דצמבר 1942 השתתפה הארמייה במבצע סטורן קטן, המתקפה הסובייטית על כוחות הציר שהחזיקו באזור הדון העליון ממערב לנהר צ'יר, ביחד עם הארמייה הסובייטית ה-6 וארמיית המשמר ה-3. במהלך המתקפה הביסו כוחות הארמייה את הארמייה האיטלקית השמינית והכוחות הגרמניים שסייעו לה, גרמו להם אבדות כבדות, והתקדמו מאות ק"מ דרומה עד לאזור מילארובו.

בחודשים הראשונים של שנת 1943 השתתפה הארמייה במתקפת החורף הסובייטית, שהדפה את כוחות הציר מערבה, ושחררה את אגן הדונייץ. לאחר מכן השתתפה הארמייה בשורת המתקפות הסובייטיות ששחררו את שטח אוקראינה, והביאו לתבוסה הסופית של גרמניה הנאצית. היא הייתה היחידה הראשונה של הצבא הסובייטי, שהפעילה את הטנקים החדשים מדגם T-34/85. את מלחמת העולם השנייה היחידה סיימה בעיר פראג. 
לאחר המלחמה היא עברה מצ'כוסלובקיה לפולין, שם פורקה ב-10 ביולי 1945. על בסיס מטה הארמייה הוקם מטה המחוז הצבאי של קייב. 

ארמיית המשמר הראשונה הוקמה בפעם הרביעית ביוני 1957. מפקדתה הייתה בעיר צ'רניגוב.

לאחר התפרקות ברית המועצות, הארמייה הפכה לחלק מהכוחות המזוינים של אוקראינה. היא פורקה בפעם האחרונה ועל בסיסה הוקם הגיס הראשון של צבא אוקראינה.

==מפקדים בתקופת מלחמת העולם השנייה==
* אוגוסט 1942 – פיליפ גוליקוב
* אוגוסט-אוקטובר 1942 – קיריל מוסקלנקו
* אוקטובר 1942 – איוואן צ'יסטיאקוב
* נובמבר-דצמבר 1942 – דמיטרי לליושנקו
* דצמבר 1942 - דצמבר 1943 – וסילי קוזנצוב
* דצמבר 1943 - עד סוף המלחמה – אנדריי גרצ'קו

==קישורים חיצוניים==
* [http://samsv.narod.ru/Arm/ag01/arm.html ארמיית המשמר הראשונה], באתר samsv 

 
קטגוריה:זירת מזרח אירופה במלחמת העולם השנייה
1
1
ג'ון באנץ'

ג'ון באנץ (באנגלית: John Bunch; 1 בדצמבר 1921 – 30 במרץ 2010) היה פסנתרן ג'אז אמריקאי. הושפע בצעירותו מנגינתו של טדי וילסון וניגן בייחוד בסגנון בי בופ. ניגן בהרכבים של בני גודמן וטוני בנט וכמו כן כסולן.

==ילדותו וצעירותו==
נולד בטיפטון, אינדיאנה, למד פסנתר אצל פסנתרן ג'אז בשם ג'ורג' ג'ונסון שניגן בסגנון פטס וולר 
עוד בגיל 14 ניגן ג'ון באנץ' בהרכבי ג'אז של מבוגרים במרכז אינדיאנה. 
במלחמת העולם השנייה, גויס לחיל האוויר ושירת כטייס קרב במטוס מסוג "בי 17" "מבצר מעופף" שהשתתף בהפצצות על גרמניה. ב-2 בנובמבר 1944 נפל בשבי לאחר שמטוסו הופל, השתחרר באפריל 1945. עם תום השירות ניסה להתקבל ללימודים בבתי הספר הגבוהים למוזיקה אך סורב מכיוון שלא ידע לקרוא פרטיטורות. למד בסופו של דבר קריינות והגשת תוכניות רדיו באוניברסיטת אינדיאנה. 
בשנת 1950 עבד לפרנסתו בבתי חרושת וכסוכן ביטוח.

==הקריירה כפסנתרן ג'ז==
למרות שלא הצליח לזכות בהשכלה מוזיקלית, לא ויתר ג'ון עד שמימש את כישוריו המוזיקליים. בשנת 1956 עבר ללוס אנג'לס שבה התוודע לעולם הג'אז המקומי
ניגן ליד נגן הסקסופון ג'ורג'י אולד והפסנתרן ג'ימי ראולס, שעשו לו הכרות עם לוודי הרמן . מ-1959 התיישב בניו יורק וניגן אצל אדי קונדון ובהרכב בופ של מיינרד פרגוסון ב-1958 וארבי ב-1960 בשלישייה עם רולף קין. ב-1961 עבד עם באדי ריץ' אחר כך ג'ין קרופה, ב-1961–1962 ליווה את בני גודמן בסיור שלו בברית המועצות
ב- 1967–1972 עבד עם טוני בנט כפסנתרן ומנהל מוזיקלי. כמו כן הופיע גם עם בני גודמן, באדי ריץ' וג'ין קרופה.

באמצע שנות 1970 הוציא דיסק ראשון. ליווה באותה תקופה גם את סקוט מילטון ואת וורן ואשה.
בשנות ה-1990 בילה זמן ממושך בבריטניה והיה חבר במשך עשור בשלישייה New York Swing Trio עם נגן
הגיטרה באקי פיזרלי ונגן הקונטרבאס ג'קי לאונהארט.

היה פעיל בנגינת ג'אז עד גיל מופלג, ובשנת 2006 (בגיל 84), עדיין הופיע בפסטיבל לג'אז באדינבורו ברביעייה משלו.
נפטר במנהטן ניו יורק עקב מחלת מלנומה ממארת בגיל 89.

==דיסקוגרפיה==
:בהרכבים של אחרים:
<div style="direction: ltr;">
*Woody Herman: Woody Herman ‘58 (Verve Records, 1958)
*Maynard Ferguson: The Complete Roulette Recordings of the Maynard Ferguson Orchestra, 1958–1962 (10-CD Box, Mosaic Records, 1994); Bunch auf CD 1, 1958
*Buddy Rich/Max Roach: Rich Versus Roach (Mercury Records, 1959)
*Gene Krupa/Buddy Rich: Burnin’ Beat (Verve Records, 1962)
*Benny Goodman: Benny Goodman in Moscow (RCA Victor, 1962)
*Tony Bennett: Tony Makes It Happen! (Columbia Records, 1967)
*Al Cohn/Zoot Sims: Easy as Pie, 1968, Live at the Left Bank-Serie (Label M, 2000)
*Scott Hamilton: Swinging Young Scott (Famous Door,1977)
*Warren Vaché: Midtown Jazz (Concord Jazz, 1982)
</div> 
:תחת שמו:
<div style="direction: ltr;">
*John’s Bunch (Famous Door, 1975)
*John Bunch Plays Kurt Weill, 1975 (Chiaroscuro Records, 1991)
*Solo (Arbors Records, 1996)
*A Special Alliance (Arbors Records, 2002)
</div>

==קישורים חיצוניים== 

* [http://www.allaboutjazz.com/php/article.php?id=27897 כתבה מאת לורל גרוס 11 בינואר 2008 ב"אול אבאוט ג'ז"]
* [http://www.nytimes.com/2010/04/02/arts/music/02bunch.html מאמר הספד אחרי מותו בניו יורק טיימס]
* 

קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-2010
תסמונת מרף

תסמונת מרף (או אפילפסיה מיוקלונית עם סיבים אדומים מחוספסים) היא מחלה מיטוכונדרית נדירה מאוד. שכיחות מוערכת של 1:400,000 באירופה ויש לה ביטוי גנטי שונה התלוי בהטרופלסמיות מצב בו יש בתא אחד ערבוב של מיטוכונדריה.

==תצוגה==
יש בה המאפיינים הבאים:
*אפילפסיה מיוקלונית מתקדמת.
*סבך של סיבים אדומים מחוספסים של מיטוכונדריה חולה המצטבר באזור התת-סרקולמה של סיבי השריר ומופיע כסיבים אדומים מחוספסים כאשר התא נצבע בשיטת גומורי.
*קומה נמוכה.
*לקות שמיעה.
*חמצת לאקטית.
*אי יכולת לעסוק בפעילות גופנית.
*ראיית לילה חלשה.

==סיבות==
תסמונת מרף נוצרת על ידי מוטציה אימהית תורשתית במקום 8344 בגנום המיטוכונדריאלי ב-80% מן המקרים. נקודת מוטציה זו משבשת את הגנום המיטוכונדריאלי ב-tRNA-ליס ובכך משבשת את הסינתזה של החלבונים החיונית לזרחון חמצוני. מעורבים בזה גנים רבים
* MT-TK
* MT-TL1
* MT-TH 
* MT-TS1
*MT-TS2
*MT-TF

==טיפול==
כמו בהרבה מחלות מיטוכונדריאליות גם כאן אין ריפוי והטיפול הוא בעיקר סימפטומטי. נוסו מינונים גבוהים של קואנזים Q10 וקרניטין מסוג L בהצלחה מועטה.

==הערות שוליים==

מרף
מרף
קטגוריה:מחלות נדירות
אפילפסיה של הבטן

אפילפסיה של הבטן (ידועה גם כאפילפסיה אוטונומית) היא מחלה נדירה של הקיבה והמעיים. ההפרעות נגרמות על ידי פעילות התקפים אפילפטית. למרות שלא הוכח קשר סיבתי בין פעילות אפילפטית ותסמינים בקיבה ובמעיים, לא ניתן להסביר את התסמינים על ידי מכניזמים פתופיזיולוגיים אחרים וניתן לראות שתרופות נוגדות פרכוסים משפרות את מצב החולה.

אפילפסיה של הבטן יכולה להיות סיבה נדירה לכאבי בטן חוזרים ונשנים. היא תוארה כסוג של אפילפסיה של האונה הרקתית. תגובה חיובית לתרופות אנטי אפילפטיות יכולה לעזור באבחון.

למרות שחסרות הערכות מהימנות על שכיחותה הרי אפילפסיה של הבטן נחשבת מחלה מאוד נדירה. רוב הספרות הרפואית שהתפרסמה היא בצורה של דוחות על מקרים אינדיבידואליים. מאמר סקירה שהתפרסם ב-2005 מצא סך הכל 36 מקרים המתוארים בספרות הרפואית.

==היסטוריה==

טרוסו (Trousseau) נחשב לראשון שתיאר את המחלה ב-1868 אצל ילד שהיו לו סימפטומים של התקפי עוויתות מסוג GI שהסתיימו בהתקפים אפילפטיים מסוג גרנד מל.

התיאור הראשון של אפילפסיה של הבטן שנתמך בממצאי EEG היה ב-1944 במאמר מאת מ.ט. מור (M.T. Moore) ובעקבותיו דוחות מקרה שהתפרסמו על ידי אותה קבוצה.

==הערות שוליים==

קטגוריה:אפילפסיה
האחיות צ'ונג

פסלי האחיות ישובות על פילים בפארק שעשועים בעיר הו צ'י מין
תהלוכת פילים ב"מצעד האחיות צ'ונג" ב[[סייגון, 1957]]
האחיות צ'ונג (וייטנאמית: Hai Bà Trưng; 12–43 לערך) היו מנהיגות צבאיות, שלחמו באזור וייטנאם כנגד השלטון הסיני במאה הראשונה לספירה. הן נחשבות גיבורות לאומיות בווייטנאם המודרנית כיוון שהובילו מרד מוצלח נגד שושלת האן הסינית, והשיגו שלטון עצמאי למשך שלוש שנים. 

האחות הבכורה צ'ונג צ'ק (Trưng Trắc) והצעירה צ'ונג ני (Trưng Nhị) נולדו בצפון וייטנאם, בכפר קטן בשולי הפריפריה של מחוז מה לין, למשפחה בעלת מסורת צבאית. אביהן היה ראש המשטרה המחוזית. הן קיבלו חינוך צבאי מילדות, שכלל לימוד תורות לחימה ותרגול אמנויות לחימה. מחוז מה לין היה נתון בתקופה זו לשליטת הסינים, והאחיות היו עדות לאורך ילדותן ליחס המשפיל והאכזרי לו זכו המקומיים מצד האצולה הסינית האזורית.

בביקור של ראש משטרה ממחוז שכן פגשה צ'ונג צ'ק את בנו, טי סק (Thi Sách), ובהמשך הם נישאו. טי סק ניסה להנהיג מרד בסינים, בתגובה ליחסם הנוקשה, אך הוא נכשל והוצא להורג בפומבי. צ'ונג צ'ק החליטה למלא את מקומו עם אחותה, ולהצית את המרד מחדש. בעקבות המרד שהובילו האחיות הצליחו התושבים לגרש כוח סיני מקומי בשנת 39 לספירה. 

לאחר מכן החלו האחיות להקים צבא גדול, שלפי הגרסה המסורתית היה מורכב מנשים בלבד. הכוח כבש כ-65 מבצרים וגירש את הסינים מממלכת נאם וייט. לפי הדיווחים, האחיות בחרו 36 נשים (כולל אמן) והכשירו אותן להיות מפקדות הצבא.

במשך השנתיים הבאות משלו האחיות כמלכות בממלכה, והצליחו להדוף את כל ההתקפות הסיניות עליה.

עם זאת, שלטונן לא ארך ימים. הסינים גיבשו כוח צבאי רב, והצליחו להביס את הכוחות הווייטנאמיים. על פי הגרסה המסורתית, אחת הדרכים שבהן הם עשו זאת היא באמצעות כניסתם של חיילים סיניים ערומים לשדה הקרב, דבר שגרם לחיילות צבא האחיות להתבייש ולברוח, והקל על הסינים להשמיד את שאר הכוחות, שכבר היו מוחלשים. כשהבינו האחיות שלא יוכלו להדוף את הסינים, הן התאבדו בטביעה בנהר, כדי לא ליפול לידי הסינים. חלק מלוחמיהן המשיכו בקרבות עד תבוסתם, וחלק התאבדו כמוהן. תאריכי לידתן ומותן של האחיות אינם ברורים, אולם משערים שהן התאבדו בסביבות שנת 43 לספירה.

סיפורן של האחיות מוערך מאוד בווייטנאם, כמנהיגות תנועת המרד הראשון בסינים לאחר 247 שנות שלטון סיני. מקדשים רבים בווייטנאם מוקדשים להן, ובכל שנה בפברואר מתקיים יום זיכרון לציון מותן. על שמן נקראים אזור האי בה צ'ונג במחוז האנוי, וכן מספר בתי ספר ורחובות ראשיים בערים הגדולות. באמנות הן מאוירות ומפוסלות לרוב כשהן רוכבות על פילים במהלך קרב.<ref></ref>

סיפורן של האחיות, לצד מספר סיפורים נוספים על לוחמות שנודעו במסורת הווייטנאמית, מצוטטים על ידי היסטוריונים כרמזים לכך שהחברה הווייטנאמית בתקופה זו הייתה מטריארכלית בחלקה, כלומר נשים יכלו לתפוס תפקידי מנהיגות שונים ולא הוצבו בפניהן מכשולים לכך בשל מינן.

==קישורים חיצוניים==

* 

* [http://www.viettouch.com/trungsis/ האחיות צ'ונג] 
* [http://www.womeninworldhistory.com/heroine10.html Female Heroes of Asia: Vietnam - The Trung Sisters] 

==הערות שוליים==

קטגוריה:וייטנאם: היסטוריה צבאית
קטגוריה:נשים וייטנאמיות
קטגוריה:אחאים
קטגוריה:נשים במאה ה-1
קטגוריה:אנשי צבא וייטנאמים
פנגו הונגרי

שטר של 100 מיליון אדו-פנגו. אדו-פנגו אחד היה שווה בסוף יולי 1946 10<sup>21</sup>*2 פנגו.
הפנגו (בהונגרית: Magyar pengő) היה הילכה החוקי הרשמי של הונגריה משנת 1927 עד שנת 1946 אז הופסק השימוש בו בעקבות היפר-אינפלציה
שגאתה בו. בסוף דרכו הוחלף הפנגו בפורינט.

==עד מלחמת העולם השנייה==

==בתקופת מלחמת העולם השנייה==

כחלק מהשתלטות צבא רוסיה על הונגריה אשר חברה לנאצים, הרסו הרוסים את כל תשתיתה הכלכלית של הונגריה. בנוסף חויבה הונגריה לשלם מאות מיליוני דולרים לבעלות הברית כפיצוי על נזקי המלחמה שנגרמו בעטיה. מצב זה הביא למשבר כלכלי חסר תקדים בעוצמתו. כך כל הכנסותיה של הונגריה בשנת 1945 הסתכמו בכ-15% מסך הוצאותיה.

כדי לכסות על חובותיה ובהיעדר ברירה, החלה ממשלת הונגריה להדפיס שטרות כסף במספרים גדולים מאוד, עד כי בתוך כחצי שנה לערך הוכפל מספר השטרות אשר היו במדינה פי 300. ריבוי הכסף הוביל לירידה דרסטית בכוח הקניה של המטבע ואינפלציה החלה לגאות. בתחילת תקופת האינפלציה נעשה ניסיון של ממשלת הונגריה לבלום את האינפלציה הדוהרת, וזאת על ידי ביטול ערכם של רוב השטרות במדינה. תהליך זה התבצע באמצעות הצמדת בול בשווי 3,000 פנגו על רבע מהשטרות בעלי סכום ה-1,000 פנגו (הסכום הגבוה ביותר מכל שטרות הפנגו) כשכל שאר שטרות סכום ה-1,000 בטלו. עניין זה למעשה החזיר לידי ממשלת הונגריה שלושה שטרות מתוך ארבעה.

הדפסת שטרות נטולת רסן הובילה ללחצים אינפלציוניים אדירים שגרמו לירידת ערכו של הפנגו עוד ועוד. 
בחודש יולי 1946 הגיעה האינפלציה לשיא - עליה של 19,000% בחודש. משמעות מספר זה הייתה הכפלת המחירים בממוצע מדי 13 שעות. לשם השוואה, בישראל בשנת 1984 נצפה שיא באינפלציה שהחלה מספר שנים קודם, שהגיע עד ל-445% בשנה.

בעקבות האינפלציה עלו בהונגריה אף סכומי השטרות ללא הרף, עד כי נקבע שיא של כל הזמנים בסכום הנקוב בשטר - מאה קווינטיליון פנגו. מספרים אדירים אלו לא הוסיפו לערכו של הפנגו, ובאו הדברים לידי כך שכל הכסף שהיה מצוי בידי אזרחי הונגריה, לא היה שווה יותר מעשירית סנט אמריקאי.

בתקופה זו נצפו בהונגריה מחזות אבסורדיים, כעובדי אשפה המנקים שטרות הזרוקים ברחובות ללא חפץ.
שכירים בתקופה זו, עת קיבלו משכורת על עבודתם הלכו מיד לקנות איתה משהו, וזאת משום שמספר שעות לאחר מכן היה יורד ערכו של הפנגו.
מטבעות רבים הותכו לצרכים שונים, וזאת משום שערכם כמתכת עלה בהרבה על ערכם כהילך חוקי. רבים מאזרחי הונגריה חזרו לסחור בשיטות פרימיטיביות כסחר חליפין.

==סיום המשבר==
באמצע שנת 1946 החלה ממשלת הונגריה ברפורמה כלכלית מתוך מטרה להיחלץ מהמשבר בו הייתה בו הייתה שרויה. במהלך הרפורמה נזנח מטבע הפנגו ונכנס לשימוש מטבע הפורינט. הלאמת נכסים ומפעלים לידי ממשלת הונגריה תרמו ליציבות הכלכלה ההונגרית ולביסוס המטבע החדש.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:הונגריה: כלכלה
קטגוריה:מטבעות אירופה
קטגוריה:מטבעות
קטגוריה:מטבעות שיצאו משימוש
ריעותא

בהלכות חזקה, רֵיעוּתָא (בעברית: רעיעות, חולשה) היא עובדה מסוימת, המחלישה את כוחה של החזקה ההלכתית, וקובעת כי ההנחה הראשונית אינה יותר זו המוחזקת, מכיוון שישנה סיבה להניח אחרת, סיבה הסותרת את החזקה.

==דוגמאות==
===במשפט העברי===
*דוגמה במשפט העברי הוא שטר שנמצא במקום ציבורי. אסור להחזיר אבדה זו אף למי שנותן בה סימנים, הלווה והמלווה, גם אם שניהם מודים כי השטר היה אצל המלווה (למשל), שכן אנו חוששים שמא יש ביניהם קנוניא, כדי לגבות את החוב מהלווה, לגבות קרקעות שנמכרו בעבר על ידי הלווה מהלקוחות בטענת שעבוד נכסים ואחר כך להתחלק ביניהם. הסיבה שאנו חוששים לחשש כזה, הוא בעקבות הריעותא; כאשר רואים שטר שבעליו לא שמר עליו, סביר מאוד לומר שהוא שטר פרוע ולכן לא שמר עליו בעליו.
*דוגמה נוספת היא אדם שמחזיק בקרקע ואוכל את פירותיה, דבר העשוי לגרום שיחשב כ"מוחזק בקרקע", והמוציא ממנו עליו להביא ראיה. למרות זאת, מסבירים הראשונים, אין לחזקה כל תוקף עד שלוש שנים, שכן בתוך שלוש שנים, שדרך בני אדם לשמור את שטרותיהם, ישנה ריעותא כאשר בעל הבית הראשון אומר למחזיק: אם מכרתי לך את הבית, את שטרך! ולכן אין לחזקה תוקף עד שלוש שנים מהתחלת המוחזקות.

===בהלכה===
*מהתורה, כל בעל חיים שנשחט הוא בחזקת כשרות עד שיוודע אחרת. אך אם בעל החיים קיבל מכה חזקה העלולה ליצור בו מום שעל ידו דינו של בעל החי הוא טרפה, יש לבדוק את בעל החי היטב אם הוא טרפה או לא, ואם לא נבדק אסור לאוכלו מספק.

==תרתי לריעותא==
הכלל הוא, שחזקה תקפה גם אם יש כנגדה ריעותא. דין זה נלמד ממקור החזקה עצמה: מקור דין החזקה הוא בכהן הבא לבדוק בית האם הנגעים שנראו בו מטמאים את הבית ודינו לשבירה או שמא מדובר במראה טהור. לפעמים הנגע במצב הטוען "הסגר" - הכוהן מצווה להסגיר את הבית שבעה ימים, ולאחר שבעה ימים אם הנגע התרחב סימן הוא כי מדובר בנגע טהור. 

השאלה היא, כיצד ניתן לדעת כי היה תוקף הלכתי להסגר, שמא ברגע לפני ההסגר, השתנה מראה הנגע במצב שאינו טוען הסגר, ואם כן אין להסגר שום תוקף הלכתי שיכול לקבוע את דינו של הנגע כעבור שבוע מההסגר. ומכאן לומדים חז"ל שניתן להעמיד דבר על חזקתו. חכמי התוספות מסבירים כי מכאן ניתן להניח שגם כאשר ישנה "ריעותא" החזקה קיימת, שהרי ייתכן שכעבור שבוע מה"הסגר", ימצא הכהן את הנגע במצב שונה, ואם כן מצב זה גורם "ריעותא" ועלינו לחשוב שמא מצב זה היה קיים כבר לפני ההסגר, ומכיוון שההלכה אינה מתייחסת לחשש זה אלא קובעת שיש להתייחס לנגע כאילו ההסגר מועיל בוודאות גמורה, הרי שחזקה תקיפה גם כאשר ישנה "ריעותא".

לעומת זאת, בתלמוד מובא כי שונה דינו של "תרתי לריעותא". כאשר קיימות שתי סיבות האומרות כי החזקה השתנתה. כך למשל, כאשר מדדו מקווה טהרה ונמצא שהוא כשר ויש בו שיעור מים בשיעור הראוי (ארבעים סאה), והלך אדם וטבל בו ושוב נמצא שהוא חסר מהשיעור המינימלי, במצב כזה נשאר הטמא בטומאתו מספק. ההסבר הוא כי במצב כזה יש "תרתי לריעותא" - שני "ריעותא", האחת היא המציאות שהמקוה התגלה כחסר, דבר האומר לנו שיש להניח שגם לפני כן הוא היה חסר (חזקה דהשתא), וכן חזקת הדין של הטובל, שהיה טמא ועלינו להניח שהוא טמא כל עוד לא התברר אחרת.

==קישורים חיצוניים==
*
==הערות שוליים==

קטגוריה:הלכה
קטגוריה:כללי חזקות